stanford-oval/wikipedia huggingface dataset:
Silent Night, Deadly Night 2

| Silent Night, Deadly Night 2> Silent Night, Deadly Night Part 2 |
| --- | --- |

Ohjaaja:  Lee Harry
Käsikirjoittaja:  Lee Harry Joseph H. Earle
Tarina:  Lee Harry Joseph H. Earle Dennis Patterson Lawrence Appelbaum
Tuottaja:  Lawrence Appelbaum
Säveltäjä:  Michael Armstrong
Kuvaaja:  Harvey Genkins
Leikkaaja:  Lee Harry
Pääosat:  Eric Freeman Elizabeth Kaitan James L. Newman Jean Miller
Valmistustiedot
Valmistusmaa:  Yhdysvallat
Tuotantoyhtiö:  Silent Night Releasing Corporation
Levittäjä:  Manson International Virgin Vision MCEG Productions, Inc.
Ensi-ilta:  10. huhtikuuta 1987
Kesto:  88 minuuttia
Alkuperäiskieli:  englanti
Budjetti:  100 000 $
Tuotto:  154 323 $
Edeltäjä:  Jouluyö murhayö
Seuraaja:  Silent Night, Deadly Night 3: Better Watch Out!
Aiheesta muualla
IMDb 
Elonet
AllMovie
Infobox OKNimi-testi OK: 
Jouluyö murhayö osa 2 (engl. Silent Night, Deadly Night Part 2) on vuonna 1987 valmistunut yhdysvaltalainen jatko-osa vuoden 1984 slasher-elokuvalle Jouluyö murhayö. Elokuva sijoittuu muutaman vuoden alkuperäisen elokuvan tapahtumien jälkeen, ja sen pääosassa nähtävä Ricky Caldwell (Eric Freeman) on ensimmäisen elokuvan William ”Billy” Chapmanin pikkuveli. Elokuvassa vankimielisairaalaan oikeudenkäyntiä odottamaan suljettu Ricky kertoo psykiatrille ajoistaan katolisessa lastenkodissa veljensä Billyn kanssa, elämästään Billyn kuoleman jälkeen uudessa sijaisperheessä sekä tilanteista, jotka ajoivat hänet väkivaltaiseen tappokierteeseen.
Silent Night, Deadly Night 2 kuvattiin kymmenessä päivässä tammikuussa 1987 pienellä 100 000 dollarin budjetilla. Elokuva jäi tappiolle ja sai niin kriitikoilta kuin yleisöltä erittäin huonot arvostelut. Nykyään elokuva nauttii kulttimainetta, ja esimerkiksi Rickyn ammuskelukohtauksessa käyttämä huudahdus ”Garbage day?!” on kohonnut jo internet-ilmiöksi.[lähde? ]
Suomessa elokuvaa ei ole esitetty elokuvateattereissa, mutta se julkaistiin DVD:lle vuonna 2007.
Näyttelijöitä

| 0 | 1 | 2 |
| --- | --- | --- |
|  Eric Freeman  | … |  Ricky Caldwell   |
|  Darrel Guilbeau  | … |  Ricky 15-vuotiaana   |
|  Brian Michael Henley  | … |  Ricky 10-vuotiaana   |
|  James Newman  | … |  Henry Bloom   |
|  Elizabeth Kaitan  | … |  Jennifer Statson   |
|  Jean Miller  | … |  abbedissa   |
|  Corrine Gelfan  | … |  Martha Rosenberg   |
|  Michael Combatti  | … |  Morty Rosenberg   |
|  Jill K. Allen  | … |  Marthan ystävä   |
|  Ken Weichert  | … |  Chip    |
|  Ron Moriarty  | … |  etsivä   |
|  Frank Novak  | … |  Rocco   |
|  Randall Boffman  | … |  Eddie   |
|  Joanne White  | … |  Paula   |
|  Nadya Wynd  | … |  sisar Mary   |
Vastaanotto

Elokuva sai paljon negatiivistä palautetta koska 40 minuuttia elokuvasta on vain pätkiä ensimmäisen elokuvan tapahtumista, jonka aikana Ricky selittää Billyn murhista.
Tumba

Tumba voi tarkoittaa ainakin seuraavia asioita ja henkilöitä:
tumba, sarkofagin tyyppinen hauta
tumba, musiikin tyylilaji
Tumba, keskustaajama Botkyrkan kunnassa Ruotsissa
Tumba eli Tumpajoki, taajama Karjalan tasavallassa Venäjällä
Tumba, vuorenhuippu Balkanilla
Tumba, pöytäjääkiekkopeli. Ruotsalainen Stigan tuote, sai nimensä Tumba Johanssonin mukaan
Tumba Tamminen, oik. Tuomo Tamminen (s. 1942), suomalainen laulaja
Tumba, sukunimenä:
Sven Tumba, alk. Sven Olof Gunnar Johansson (1931–2011), ruotsalainen jääkiekkoilija ja jalkapalloilija
Thomas Tumba (s. 2001), suomalainen koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tumba”, voi hakea sivunnimihaulla, laajalla sivunnimihaulla tai tekstihaulla.
Silent Paprika Films

| Silent Paprika Films |
| --- | --- |

Yritysmuoto:  osakeyhtiö
Perustettu:  2009
Toimitusjohtaja:  Samuel Häkkinen
Kotipaikka:  Helsinki
Toiminta-alue:  Suomi
Toimiala:  Elokuva- ja videotuotanto
Kotisivu:  www.silentpaprikafilms.com
Infobox OKVirheellinen NIMI-arvo: 
Silent Paprika Films on vuonna 2009 perustettu suomalainen elokuvatuotantoyhtiö Helsingissä. Se on tuottanut lyhytelokuvia, musiikkivideoita ja mainoselokuvia. Yhtiön ovat perustaneet Samuel Häkkinen ja Henna Välkky. Yrityksen asiakkaita ovat olleet mm. TBWA Helsinki, DDB, Telia, Samsung, Neste, Nordea, Nissan, Darkglass Electronics, Neural DSP, Slush, Q-teatteri, Universal Music, Warner Music ja Sony.
Silent Paprika Filmsin tuottamat elokuvat & musiikkivideot > Lyhytelokuvia

Päätös n:o 30001 (2020)
"When No One Is Around" Rakkautta & Anarkiaa festivaalitraileri (2019)
We Are In A Dream (2018)
Älä Paina Nappia (2018)
The Great Escape (2016)
Seuraa Valkeaa Jänistä (2016)
With You (2015)
Handgun: A Case Of Erectile Dysfunction (2015)
Tositarkoituksella (2015)
Pyhän Laurentiuksen Kyyneleet (2014)
Yesterday (2014)
Till Death Do Us Part (2013)
Hevosen Kyyneleet 2: Kissan Kyyneleet (2013)
Hevosen Kyyneleet (2012)
Silent Paprika Filmsin tuottamat elokuvat & musiikkivideot > Musiikkivideoita

Kasper - "Taas Tuntemaan"
OLPEKKALEV - "POLUTON MAA"
OLPEKKALEV - "IKÄWÄ"
SMOC - "MAGIC"
Hardcore Peflet - "Let Me Take Your Soul"
Jurek – ”Ennen kuin me kadotaan”
Heli Kajo – ”Jos mä kuolen nuorena”
Paleface – ”Helsinki – Shangri-La”
Riku Torkkeli – ”Vuokrakämpässä”
Juha Tapio – ”Rakastan niin kauan kun mä voin”
Juha Tapio – ”Sitkeä sydän”
Kuningasidea – ”Valkoinen lippu"
Toivo Tervonen

| Toivo Tervonen> Henkilötiedot |
| --- | --- |
Syntynyt: 4. syyskuuta 1904 Forsby, Pietarsaaren maalaiskunta
Kuollut: 6. marraskuuta 1977 (73 vuotta)
Vanhemmat:  Edvard Tervonen
Muut tiedot
Uskonto:  Baptismi
Toivo Tervonen (4. syyskuuta 1904 Pietarsaaren maalaiskunta – 6. marraskuuta 1977) oli baptistisaarnaaja. Tervonen toimi baptistiliikkeen nuorisosihterinä, Turun baptistiseurakunnan saarnaajana sekä Yhdysvalloissa.
Elämäkerta

Tervonen syntyi Forsbyssä 1904 baptistisaarnaaja Edvard Tervosen perheeseen ja koki omakohtaisen uskoontulon jo nuorena. Uuden murroksen hän koki äitinsä kuolinvuoteella 1929, jolloin hän lupasi elämänsä julistustyöhön.
Tervonen opiskeli ruotsinkielisten baptistien saarnaajakoulussa Vaasassa ja työskenteli pääasiassa suomalaisella kentällä. Tervonen tuli tunnetuksi ympäri Suomen nuorisosihteerinä ja oli mukana monissa sen ajan herätyksissä. Vuonna 1932 Tervonen palveli Turun baptistiseurakunnan saarnaajana.
Vuonna 1936 Tervoset lähtivät Yhdysvaltoihin ja he työskentelivät myös Kanadassa. Tervoset välittivät evankeliumia radion välityksellä suomeksi ja englanniksi. Eeva-puolison kuoltua Toivo Tervonen sai uuden avun evankeliumityöhönsä avioituessaan Helena-vaimonsa kanssa 1946.
Vuonna 1963 Helena ja Toivo Tervonen sekä David-poika vierailivat Suomessa. He olivat mukana baptistiyhdyskunnan kesäkonferenssissa Vaajakoskella.
Tommy Cooper

Tommy Cooperin muistopatsas Caerphillyssä Walesissa (James Done).
Thomas Frederick ”Tommy” Cooper (19. maaliskuuta 1921 Caerphilly, Wales, Iso-Britannia – 15. huhtikuuta 1984 Lontoo) oli brittiläinen koomikko ja taikuri, jonka ohjelmistoon kuuluivat taidokkaasti epäonnistuvat taikatemput sekä päähineenä punainen fetsi.
Tommy Cooper syntyi Walesissa sotilasisän poikana, mutta perhe muutti Devoniin, kun Tommy oli kolmivuotias. Poika oppi siellä Länsi-Englannin murteen, joka sittemmin kuului osana hänen esityksiinsä. Kahdeksanvuotiaana Tommy sai tädiltään taikurin välineet ja innostui harjoittelemaan temppuja.
Koulun jälkeen Tommy Cooper työskenteli laivanrakentajana, ja toisessa maailmansodassa hän palveli ratsusotilaana Egyptissä. Sittemmin hän liittyi viihdytysjoukkoihin. Fetsin käytön hän omaksui sattumalta Egyptissä, kun hän oli unohtanut hellekypärän, jota sketsissä tarvittiin, ja nappasi ohi kulkeneelta tarjoilijalta fetsin päähänsä.
Vapauduttuaan sotilaspalveluksesta Cooper lähti viihdealalle vuonna 1947 ja alkoi esiintyä teattereissa. Vaikka hänen esityksensä perustuivat epäonnisiin taikatemppuihin, hän oli itse asiassa taitava taikuri ja The Magic Circle -järjestön jäsen. Televisioesiintymiset BBC:ssä tekivät hänestä kuuluisan, ja hän alkoi esiintyä omissa ohjelmissaan, joihin kuuluivat muiden muassa It's Tommy Cooper kaudella 1969–1970 ja Cooper's Half Hour 1980-luvulla.
Tupakointi ja alkoholi rasittivat Cooperin terveyttä, ja hän sai sydänkohtauksen vuonna 1977 esiintyessään Roomassa. Vuonna 1980 Thames Television peruutti hänen TV-sarjansa, ja sen jälkeen hän esiintyi vierailijana eri viihdeohjelmissa.
Vuonna 1984 Cooper sai sydänkohtauksen ja kuoli suorassa TV-lähetyksessä yleisön edessä Her Majesty's Theatressa. Häntä jäivät kaipaamaan vaimo Gwen Cooper (o.s. Henty) ja heidän kaksi lastaan.
Aiheesta muualla

Tommy Cooper Society marks anniversary of comic's death. ITV.
Tunturikulta

Tunturikulta on Suomen Monetan markkinointinimi kullalle, jonka yritys ilmoittaa hankkineensa suoraan Lapin yksityisiltä kullankaivajilta. Kyseessä on keräilytuotteiden ja korujen markkinoinnissa käytetty termi, joka korostaa kullan suomalaista alkuperää. Tunturikulta viittaa Lapin tunturimaisemiin sekä ekologiseen kullankaivuuseen Lapin vuosisataisena elinkeinona.
Tommy Chong

| Tommy Chong |
| --- | --- |

Henkilötiedot
Koko nimi:  Thomas ”Tommy” Chong B. Kin
Syntynyt: 24. toukokuuta 1938 (ikä 86) Edmonton, Alberta, Kanada
Kansalaisuus:  Kanada ja Yhdysvallat
Ammatti:  näyttelijä, koomikko ja muusikko
Aiheesta muualla
Viralliset kotisivut
IMDb 
Elonet
Thomas ”Tommy” Chong B. Kin (s. 24. toukokuuta 1938 Edmonton, Alberta, Kanada) on kanadalais-yhdysvaltalainen näyttelijä, koomikko ja muusikko, joka nousi maineeseen Cheech & Chong -duosta Cheech Marinin kanssa 1970-luvulla. Kokoonpano julkaisi sekä elokuvia että levytyksiä; yleisiä teemoja olivat hippi- ja kannabisaiheet. Chong on myös itse avoin kannabiksen kannattaja ja aktivisti.
Chong on myöhemmällä urallaan esittänyt hippiä 70’s Show’ssa. Hän sai 11. syyskuuta 2003 yhdeksän kuukauden vankeustuomion kannabiksen hallussapidosta. Poliisi murtautui Chongin kotiin 20 hengen iskujoukolla hänen lainattuaan kasvonsa vesipiippujen markkinointiin [lähde? ].
Chong sai Yhdysvaltain kansalaisuuden 1980-luvun lopulla.
Aiheesta muualla

Tommy Chong Internet Movie Databasessa. (englanniksi)
Sifoni (biologia)

Venussimpukan sifoni osoittaa oikealle ja siinä on erilliset hylky- ja hengitysputket.
Sifoni eli suppilo on nilviäisillä esiintyvä anatominen rakenne. Sifoneita on niin joillakin vedessä elävillä kotiloilla, simpukoilla kuin pääjalkaisilla. Ne ovat nilviäisen vaippaan kuuluvia putkimaisia rakenteita, joiden läpi virtaa vesi. Nilviäislajit käytettävät sifonilla kierrättämäänsä vettä muun muassa ravinnon hankkimiseen, hengitykseen, hylkyaineiden poistoon ja lisääntymiseen. Simpukoilla on yleensä erikseen sisään- ja ulosvirtausputket (hengitys- ja hylkyputket), muilla nilviäisillä on vain yksi putki.
Simpukat

Jotkin simpukat kaivautuvat pohjasedimenttiin ja jättävät esiin vain sifonin kaksiputkisen pään, jonka kautta kierrättävät vettä, josta ne suodattavat ravintoa. Vedestä ne saavat kiduksillaan tarvitsemansa hapen. Tällaisia lajeja ovat muun muassa Suomessakin elävät hietasimpukka (Mya arenaria) ja liejusimpukka (Limecola balthica) sekä Tyynenmeren rannikoilla elävä geoduck (Panopea generosa), jonka sifonit saattavat olla yli metrin pituisia.
Pääjalkaiset

Pääjalkaiset erityisesti mustekalat käyttävät sitä myös liikkeen synnyttämiseen reaktiovoimalla. Mustekalat käyttävät sifonia myös puolustautumiseen, ja nopean pakenemisen lisäksi saattavat sen avulla kaivautua pohjaan, jolloin pohjasta nouseva hiekka tai muta hautaa mustekalan. Ne suihkuttavat sen kautta myös mustetta, joka muodostaa veteen pilven. Pilvi häiritsee saalistajaa ja auttaa mustekalaa pakenemaan.
Kuvia

Geoduck-simpukasta (Panopea generosa) näkyvät vain sifonien päät hiekasta.
Geoduck-simpukoita (Panopea generosa) ravintolan akvaariossa Hongkongissa.
Cymbiola magnifica -kotilon putkimainen sifoni.
Aiheesta muualla

Wikimedia Commonsissa on kuvia tai muita tiedostoja aiheesta .
Lab 5: Phylum Mollusca Biology 18, Amherst College.  2008. Viitattu 30.11.2019. (englanniksi)
Fishelson, L.: Comparative morphology and cytology of siphons and siphonal sensory organs in selected bivalve molluscs. Marine Biology, 2000, 137. vsk, nro 3, s. 497–509.  Artikkelin verkkoversio. Viitattu 30.11.2019. (englanniksi)
Tui (Galicia)

| Tui (Tuy) |
| --- | --- |
 Näkymä Tuin kaupunkiin kuvattuna Portugalin puolelta
 lippu:  vaakuna
 Tui
 Koordinaatit: 42°2′53″N, 8°38′40″W 
Valtio:  Espanja
Itsehallintoalue:  Galicia
Maakunta:  Pontevedra
Comarca:  Bajo Miño
Pinta-ala:  
 – Kokonaispinta-ala:  68,3 km²
Korkeus:  44 m
Väkiluku (2015):  17 013
 – Väestötiheys:  250 as./km²
 
 www.concellotui.org 
Infobox OKVirheellinen NIMI-arvo: 
Tui (esp. Tuy) on kaupunki Pontevedran maakunnassa Galiciassa, Espanjassa. Kaupunki
sijaitsee noin 25 km Vigosta etelään, Espanjan ja Portugalin välisen rajajoen Minhon (esp. Miño) varrella. Vastapuolella jokea sijaitsee Portugaliin kuuluva Valençan kaupunki. Kaupunkeja yhdistää kaksi siltaa, vuonna 1870 valmistunut, Gustave Eiffelin johdolla rakennettu ”kansainvälinen silta” ja 1990-luvulla valmistunut uusi silta.
Tuin väkiluku on 17 013 (2015). Kaupunkikuvaa hallitsee Catedral de Santa María de Tuy -kirkko.
Lissabonista lähtevä pyhiinvaellusreitti Santiago de Compostelaan (Camino Portugués) kulkee Tuin kautta.
Aiheesta muualla

Kuvia tai muita tiedostoja aiheesta Tui (Galicia) Wikimedia Commonsissa
Tove Idström

Tove Carina Idström (28. helmikuuta 1954 Helsinki – 7. helmikuuta 2019 Helsinki) oli suomalainen elokuva- ja televisiokäsikirjoittaja sekä dramaturgi. Hänen äidinkielensä oli ruotsi, mutta hän työskenteli myös suomeksi.
Idström opiskeli vuoden historiaa ennen siirtymistään dramaturgiaan. Hän valmistui dramaturgiksi Teatterikorkeakoulusta. Hän opetti oman luovan toimintansa ohessa dramaturgiaa Yleisradiossa, Teatterikorkeakoulussa ja Helsingin Elokuvakoulussa. Idström oli TV2:n teatterin dramaturgi 1979–1985.
Vuonna 2004 Idström sai valtion viisivuotisen elokuvataiteen taiteilija-apurahan ja Humanismin käsi -kunniapalkinnon Viitasaaren elokuvaviikolla Eila-elokuvan käsikirjoituksesta. Vuonna 2006 hänelle myönnettiin Helsingin kaupungin kulttuuripalkinto. Idström sai Pro Finlandia -mitalin vuonna 2009.
Kirjailija Annika Idström oli Idströmin sisar. Heidän äitinsä oli Yleisradion pitkäaikainen musiikkitoimittaja Cay Idström.
Filmografia

Rakkaat sisaret (1988), käsikirjoitus
Akvaariorakkaus (1993), käsikirjoitus (Anna-Leena Härkösen romaanin pohjalta)
Matokuningas (1993), dramaturgi
Ilman kavaluutta (1996), käsikirjoitus
Sairaan kaunis maailma (1997), dramaturgi
Liian paksu perhoseksi (1998), käsikirjoitus (Sisko Istanmäen romaanin pohjalta)
Ihanat naiset rannalla (1998), käsikirjoitus (Monika Fagerholmin romaanin pohjalta)
Rakastin epätoivoista naista (1999), käsikirjoitus
Vaarallinen kevät (1999), käsikirjoitus
Pieni pyhiinvaellus (2000), dramaturgi
Tango Kabaree (2001), dramaturgi
Joki (2001), dramaturgi
Rikospoliisi Maria Kallio (2003), käsikirjoitus (Leena Lehtolaisen romaanien pohjalta)
Eila (2003), käsikirjoitus
Jumalan kaikki oikut (2006), käsikirjoitus
Thomas (2009), dramaturgi
Puhdistus (2012), dramaturgi
Aiheesta muualla

Tove Idström Kinoklubin vieraana. 31.3.2006. Ylen Elävä arkisto.
Miten minusta tuli minä: Vieraana Tove Idström. Huhtikuu 2007. Yle Areena.
Tove Idstömin muistokirjoitus Helsingin Sanomissa
Trevor Moore

| Trevor Moore |
| --- | --- |

Henkilötiedot
Syntynyt: 3. maaliskuuta 1995 (ikä 29) Thousand Oaks, California, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  84 kg
Seura
Seura:  Los Angeles Kings
Sarja:  NHL
Pelaajaura
Pääsarjaura:  2016–
Aik. seurat:  Toronto Maple Leafs
NHL-varaus:  varaamaton
Trevor Moore (s. 31. maaliskuuta 1995 Thousand Oaks, California, Yhdysvallat) on yhdysvaltalainen jääkiekkoilija, joka pelaa Los Angeles Kingsissä. Moore on pelipaikaltaan laitahyökkääjä. Heinäkuussa 2021 Moore teki Kingsin kanssa kaksivuotisen ja yhteensä 3,75 miljoonan dollarin arvoisen jatkosopimuksen. Joulukuussa 2022 Moore teki Kingsin kanssa viisivuotisen ja yhteensä 21 miljoonan dollarin arvoisen jatkosopimuksen.
Tumba (vuori)

Tumba-vuori.
| --- | --- |
Tyyppi:  vuorenhuippu (en) 
Sijainti:  Bulgaria Sérres, Keski-Makedonia, Kreikka Pohjois-Makedonia Kreikka, Bulgaria ja Pohjois-Makedonia
Vuoristo:  Belasitsa
Korkeus merenpinnasta:  1 880 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tumba (bulgariaksi ja mak. Тумба, kreik. Τούμπα, Toúmpa) on vuori Belasitsa- eli Béllesvuorilla Balkanilla. Sillä kohtaavat Bulgarian, Kreikan ja Pohjois-Makedonian rajat. Vuoren korkeus on 1 881 metriä.
Kolmen valtion rajapyykki. Pyykissä näkyvät Kreikan (Ε, Ελλάδα) ja Bulgarian (РБ, Република България) tunnukset.
Tumbasta tuli Bulgarian, Jugoslavian ja Kreikan rajapiste Neuillyn rauhansopimuksessa (1919), jossa Bulgaria menetti alueita Jugoslavialle ja Kreikalle.
Aiheesta muualla

Kuvia tai muita tiedostoja aiheesta Tumba Wikimedia Commonsissa
Tumba (hauta)

Samuel Cockburnin (k. 1621) tumba Turun tuomiokirkossa.
Tumba on sarkofagin kaltainen hauta tai hautamuistomerkki. Se on valmistettu kivestä tai muurattu, ja usein sen kannessa on kuva vainajasta.
Aiheesta muualla

Kuvia tai muita tiedostoja aiheesta Tumba (hauta) Wikimedia Commonsissa
Senhit

| Senhit |
| --- | --- |

Henkilötiedot
Koko nimi:  Senhit Zadik Zadik
Syntynyt: 1. lokakuuta 1979 (ikä 45) Bologna, Italia
Ammatti:  laulaja
Muusikko
Taiteilijanimi:  Senhit, Senit
Laulukielet:  italia, englanti
Aktiivisena:  2001–
Tyylilajit:  pop
Levy-yhtiöt:  Sony Music Entertainment 
Aiheesta muualla
www.senhit.com
  [ Muokkaa Wikidatassa ] [ ohje ]  
Senhit Zadik Zadik (s. 1. lokakuuta 1979 Bologna, Italia), joka tunnetaan paremmin pelkällä etunimellään Senhit (ennen myös Senit), on italialainen laulaja. Hän edusti San Marinoa   kappaleella "Stand By" vuoden 2011 Euroviisuissa Düsseldorfissa. 6. maaliskuuta 2020 ilmoitettiin, että Senhit tulisi edustamaan San Marinoa uudelleen vuoden 2020 Euroviisuissa Rotterdamissa. Hänen kilpailukappaleensa oli nimeltään "Freaky!". Vuoden 2020 Euroviisut kuitenkin peruttiin koronaviruspandemian vuoksi, ja Senhit valittiin San Marinon edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Adrenalina". Kappaleella hänen kanssaan laulaa yhdysvaltalainen rap-artisti Flo Rida.
Biografia

Senhit syntyi ja varttui Bolognassa, Italiassa. Hänen vanhempansa ovat kotoisin Eritreasta, ja he muuttivat Italiaan ennen kuin Senhit syntyi. Senhit aloitti uransa ulkomailla. Hän on esiintynyt lukuisissa Sveitsin ja Saksan musikaaleissa kuten Famessa, Leijonan kuninkaassa ja Hair-musikaalissa.
Vuonna 2002 Senhit palasi takaisin Italiaan voidakseen aloittaa uransa musiikkialalla. Vuonna 2006 hän julkaisi debyyttialbuminsa. Hänen toinen albuminsa Un tesoro è necessariamente nascosto julkaistiin vuonna 2007 ja siihen kuuluvat singlet "La mia città è cambiata", "La cosa giusta" ja "La faccia che ho". Vuonna 2009 Senhit julkaisi kolmannen albuminsa, joka oli englanninkielinen. Albumin nimi on So high. Albumiin kuuluvat singlet "Work Hard", "No More" ja "Party on the Dance Floor".
Vuonna 2011 Senhit edusti San Marinoa vuoden 2011 Euroviisuissa Düsseldorfissa kappaleella "Stand By". Kappale kilpaili Euroviisujen ensimmäisessä semifinaalissa, jossa se sai 34 pistettä, sijoittui kuudenneksitoista ja täten karsiutui finaalista. Kilpailun jälkeen hän julkaisi uuden popsinglen "Through the Rain" 22. kesäkuuta 2011. Vuonna 2012 hän julkaisi singlen nimeltä "AOK" Yhdysvalloissa. Vuonna 2014 Senhit oli pysyvä vieras Canale 5:n sunnuntaisessa ohjelmassa nimeltä "Domenica Live" ja päätti, että hänen uusi artistinimensä on Senhit.
Senhit olisi edustanut San Marinoa vuoden 2020 Euroviisuissa Rotterdamissa. Ne kuitenkin peruttiin koronaviruspandemian takia, joten San Marinon televisioyhtiö valitsi Senhitin maan edustajaksi vuodelle 2021. Ennen vuoden 2020 Euroviisuja Senhitillä oli valittavinaan kaksi mahdollista edustuskappaletta: "Freaky!" ja "Obsessed". 9. maaliskuuta ilmoitettiin, että Senhit tulee esittämään "Freaky!"-kappaleen Euroviisuissa.
Diskografia > Albumit

| Nimi | Yksityiskohdat |
| --- | --- |
Senit:  Julkaistu: 2006  Formaatti: Digital download, CD  Levy-yhtiö: Panini S.p.a.
Un tesoro è necessariamente nascosto:  Julkaistu: 2007  Formaatti: Digital download, CD  Levy-yhtiö: Panini S.p.a.
So High:  Julkaistu: 2009  Formaatti: Digital download, CD  Levy-yhtiö: Panini S.p.a.
Diskografia > EP-levyt

| Nimi | Yksityiskohdat |
| --- | --- |
Hey Buddy:  Julkaistu: 30 June 2017  Formaatti: Digital download, CD  Levy-yhtiö: Panini S.p.a.
Diskografia > Singlet

| Nimi | Vuosi | Albumi |
| --- | --- | --- |
| "La mia città è cambiata" | 2005 | Senit |
| "La cosa giusta" | 2005 | Senit |
| "In mio potere" | 2005 | Senit |
| "La faccia che ho" | 2007 | Un tesoro è necessariamente nascosto |
| "Io non dormo" | 2007 | Un tesoro è necessariamente nascosto |
| "Work Hard" | 2009 | So High |
| "No More" | 2009 | So High |
| "Party on the Dance Floor" | 2010 | So High |
| "Stand By" (San Marinon edustuskappale vuoden 2011 Euroviisuissa) | 2011 | Albumittomat singlet |
| "Through the Rain" | 2011 | Albumittomat singlet |
| "One Stop Shop" | 2013 | Albumittomat singlet |
| "Something on your mind" | 2017 | Hey Buddy |
| "Hey Buddy" | 2017 | Albumittomat singlet |
| "Dark Room" | 2019 | Albumittomat singlet |
| "Un Bel Niente" | 2019 | Albumittomat singlet |
| "Heartache" | 2019 | Albumittomat singlet |
| "Obsessed" | 2020 | Albumittomat singlet |
| "Freaky!" | 2020 | Albumittomat singlet |
| "Breathe" | 2020 | Albumittomat singlet |
| "Adrenalina" (feat. Flo Rida) | 2021 | Albumittomat singlet |
Toivo Tarvas

Armas Toivo Tarvas (sukunimi aikaisemmin Dahlman; 24. maaliskuuta 1883 Helsinki – 10. joulukuuta 1937 Helsinki) oli suomalainen kirjailija. Tarvas käytti myös salanimiä Harri Kangas, Janne Kreivilä, Otto W. Siilivaara ja T.T-s.
Toivo Tarvaksen vanhemmat olivat muurari Frans Fredrik Dahlman ja Amanda Helenius. Hänen ottoisänsä oli senaattori Ossian Wuorenheimo. Tarvas pääsi ylioppilaaksi Suomalaisesta normaalilyseosta 1904 ja opiskeli Helsingin yliopistossa valmistuen filosofian kandidaatiksi 1912 ja maisteriksi 1916. Tarvas teki opintomatkoja Skandinavian maihin, Saksaan, 1909–1910 Italiaan ja 1912 Pariisiin.
Tarvas toimi aluksi teatterialalla ja oli apulaisjohtajana Tampereen Teatterissa ja teatterinjohtajana Turun suomalaisessa teatterissa sekä Kansallisteatterin hallintoneuvoston jäsenenä 1916–1924. Hän oli sitten Kustannusosakeyhtiö Ahjon johtokunnan jäsenenä 1918–1920, Nykyaika-aikakauslehden päätoimittajana 1918–1919 ja liikelehti Ilmarisen päätoimittajana 1920–1922. Hän oli myös maaseutulehtien kirjallisuus- ja taidekirjeenvaihtajana ja avusti pääkaupungissa ilmestyneitä lehtiä. Tarvas oli Suomalaisen Kirjakaupan osastonjohtaja 1925–1930 ja hän toimi myös vakuutusalalla.
Tarvas julkaisi useita kertomus- ja novellikokoelmia (Kohtalon tuulissa, Häviävää Helsinkiä, Helsinkiläisiä, Kadun lapsia) joissa kuvattiin elämää 1900-luvun alun Helsingissä. Hän käytti näissä kirjoissaan myös Stadin slangia. Hänen esikoisteoksensa, helsinkiläisnäytelmä Isä ja tytär esitettiin Kansallisteatterissa 1908. Näytelmä herätti huomiota realistiselta paikallisvärityksellään. Tarvas julkaisi sitten ylioppilasromaanin Eri tasoilta vuonna 1915 ja novellikokoelman Häviävää Helsinkiä vuonna 1917. Hän julkaisi salanimellä Janne Kreivilä Suomen sisällissotaan sijoittuneen romaanin Velisurmaajat ja sen jälkeen vielä novellikokoelmat Helsinkiläisiä ja Kadun lapsia sekä pari nuortenkirjaa. Viimeisinä vuosina Tarvas ei enää julkaissut mitään vaan toimi lehti- ja kirjakauppa-aloilla.
Toivo Tarvas oli naimisissa 1916–1922 lasten- ja nuortenkirjailija Aili Somersalon kanssa. Toivo Tarvas kuoli pitkällisen sairauden jälkeen joulukuussa 1937. Hänet on haudattu Hietaniemen hautausmaalle.